Sepiegids: Kersfees kom in kykNET-sepiesMet Maroela Media en kykNET se sepiegids kan jy nou weekliks ŉ voorsmakie kry van die gebeure in jou gunstelingsepie. Die Binnelanders bied ‘n toneelstuk aan vir Kersfees. (Foto: Verskaf) Maandag 20 Desember At gee vir Naomi die nare waarheid, terwyl Elise die wind van voor kry oor Maria. Steve se vernuf as akteur word op die proef gestel, terwyl Delia steeds soek is. Dinsdag 21 Desember Vicky se hangertjie is soek, terwyl Danny ŉ plan beraam om te verseker dat Maria haar buiging sal maak. Steve moet ŉ baie moeilike besluit neem, en Naomi is bekommerd oor haar toekoms. Woensdag 22 Desember Steve speel oop kaarte met Danny, terwyl Janneke ŉ enorme kopseer raak vir Binneland Kliniek. Elise gaan baie vinnig aan ŉ manier moet dink om haar jongste probleem op te los. Donderdag 23 Desember Die dag van die geheime ontmoeting breek aan. Almal is in rep en roer oor die kleedrepetisie, en Tracy hou haar lyf fotograaf. Janneke konfronteer Steve oor sy houding. Vrydag 24 Desember Janneke word ŉ baie groot besprekingspunt, terwyl Rian nie ŉ Kersgeskenk van At moet verwag nie. Vicky kla by Kersvader oor die konsert – en hy probeer haar moed inpraat. Maandag 20 Desember Mrs J keer terug na die kerkkoor, terwyl Donovan se broer desperaat vir hulp is. Susan wil wegkom uit Ruiterbosch. Dinsdag 21 Desember Elana is woedend oor Susan se jongste besluit. Kate sit ook vas met die kerkkoor se nuwe leier, terwyl ŉ oudinwoner van Ruiterbosch by Wade spook. Woensdag 22 Desember Rhafiek het sy hande vol met sy ouers se vertrek, terwyl Wade dink hy is besig om van sy kop af te raak. Susan probeer om haar lewe weer op dreef te kry, maar dis moeilik. Donderdag 23 Desember Wade het ŉ frustrerende dag, en Bridgette probeer die beste van ŉ slegte situasie maak. Danni en Siya is raadop met Celeste, terwyl Elana haar hand oorspeel. Vrydag 24 Desember Dis Oukersaand in Ruiterbosch en Siya moet bontstaan. Bridgette reik uit na Greg, terwyl Carlo iets hoor wat nie vir sy ore bedoel is nie. Maandag 20 Desember Jana is op ŉ missie om die verkragter vas te trek. Meyer kry koue voete. Kristien is agterdogtig oor Schalk en Amanda se geheime vergaderings. Dinsdag 21 Desember Jana moet ŉ nuwe verdagte vind. Lulu pas trourokke aan. Ryno en Meyer kom tot ŉ vergelyk oor hulle verblyfsituasie. Woensdag 22 Desember Daar is groot opgewondenheid oor die Stryders se liefdadigheidsprojek. Ryno en Meyer staan voor ŉ kruispad. Die verkragtingsage duur voort. Donderdag 23 Desember Simon en Lulu is ongemaklik oor die Kersete. Rooies is spoorloos. Die Stryders se liefdadigheidsprojek maak die manne broeis. Vrydag 24 Desember Dis die Kerspartytjie in Pottie’s. Nesie is agterdogtig oor Grease. Liam en Candice neem ŉ groot besluit. Maandag 20 Desember Debra en Langes is baie gespanne oor die situasie met Eva. Mario is woedend wanneer hy vasstel Eva het verdwyn. Beatrice mis Jake met Kersfees wat om die draai is. Dinsdag 21 Desember Nolan se sig verbeter, maar hy steek dit vir Ronel weg. Elsa is stilletjies besig om reg te maak vir die groot trek, maar Fred het ander planne. Jake daag op in Arendsvlei. Woensdag 22 Desember Dis Kersfees in Arendsvlei. Elsa deel groot nuus met die familie. Beatrice en Jake is in vir ŉ opwindende dag. Langes is bekommerd oor Eva. Donderdag 23 Desember Ingrid belowe vir Lennie dat sy toegewyd is aan hul toekoms saam. Thys en Nolan ontmoet vir die eerste keer. Boompie gee vir Langes ŉ streng waarskuwing oor Eva.